
ΑΠΟΦΑΣΕΙΣ 

Τροποίηση ρυμοτομικού σχεδίου της Κοινότητας Εκάλης στα Ο.Τ. 


8 και 9Β και καθορισμός χώρου παιδικής χαράς. 5 

Τροποίηση ρυμοτομικού σχεδίου Πόρτο Ράφτη στο Ο.Τ. 8.6 


Καθορισμός χρήσης παραχωρούμενης κοινοτικής έκτασης εντός 
ορίων και εκτός εγκεκριμένου ρυμοτομικού σχεδίου του οικισμού 
ΚΟΠΑΝΟΣ του Ν. Ημαθίας, για την ανέγερση Παιδικού Σταθ¬ 
μού. 7 

Τροποποίηση του ρυμοτομικού σχεδίου Κοινότητας Άνω Σταυρού 

Δημοτικού Σχολείου στη Νεοχωρούδα Θεσ/κης. 9 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1045889/3182/0010 (1) 

Ανάκληση της αναγκαστικής απαλλοτρίωσης που κηρύχθηκε με την Ε. 

15925/2645/27.11.84 κοινή υπουργική απόφαση (ΦΕΚ 635/ 

17.12.84 τ.Δ') για την κάλυψη στρατιωτικών αναγκών. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΗΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 11 και 12 του Ν.Δ. 797/1971 «περί 
αναγκαστικών απαλλοτριώσεων». 

2. Την Ε. 15925/2645/27.11.84 (ΦΕΚ 635/17.12.84 τ.Δ') 
κοινή υπουργική απόφαση με την οποία κηρύχθηκε αναγκαστική απαλ¬ 
λοτρίωση για την κάλυψη στρατιωτικών αναγκών στην περιοχή Καν- 
δήλι του Δήμου Μεγάρων Νομού Αττικής. 

3. Το αριθ. Φ-913.3/22/145/α/4093/Σ. 45/28.1.1991 έγ¬ 
γραφο του ΤΕΘΑ, με το οποίο μας προτείνεται η βεβαίωση της αυτοδί¬ 
καιης ανάκλησης της απαλλοτρίωσης για όσες ιδιοκτησίες η απαλλοτρί¬ 
ωση δεν συντελέσθηκε εμπρόθεσμα και η ανάκληση αυτής για τις λοιπές 
ιδιοκτησίες για τις οποίες υποβλήθηκαν δηλώσεις περαιτέρω διατήρη¬ 
σής της, αλλά δεν χρειάζονται για το σκοπό που απαλλοτριώθηκαν. 

4. Την Τ. 1019/20.4.90 (ΦΕΚ 286/20.4.90 τ.Β') απόφαση του 
Πρωθυπουργού και Υπουργού Εθνικής Αμύνης, σχετικά με ανάθεση 
αρμοδιοτήτων Υπουργού Εθνικής Αμύνης στον Αν. Υπουργό Εθνικής 
Αμύνης Αλ. Παπαδόγγονα, αποφασίζουμε: 

Α. Ανακαλούμε την αναγκαστική απαλλοτρίωση που κηρύχθηκε με 
την Ε. 15925/2645/27.11.84 Κοινή Υπουργική Απόφαση (ΦΕΚ 
635/17.12.84 τ.Δ'), στην περιοχή Κανδήλι του Δήμου Μεγάρων Νο¬ 
μού Αττικής για την κάλυψη στρατιωτικών αναγκών, ως προς τις ιδιο¬ 
κτησίες για τις οποίες έχουν μεν υποβληθεί δηλώσεις εκ μέρους των 
ιδιοκτητών για την περαιτέρω διατήρηση αυτής, αλλά δεν χρειάζονται 
για το σκοπό της απαλλοτριώσεως και 

Β. Βεβαιώνουμε την αυτοδίκαιη ανάκλησή της ίδιας απαλλοτρίωσης 
ως προς τις υπόλοιπες ιδιοκτησίες, για τις οποίες δεν έχουν υποβληθεί 
παρόμοιες δηλώσεις, γιατί ως προς αυτές η απαλλοτρίωση δεν συντελέ- 
στηκε εμπρόθεσμα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Ιουλίου 1991 

οι ΥΠΟΥΡΓΟΙ 

ΑΝΑΠΛ. ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΑΛΕΞ. ΠΑΠΑΔΟΓΓΟΝΑΣ I. ΠΑΛΑΙΟΚΡΑΣΣΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 987 , (2) 

Διόρθωση της 3666/17.3.1989 απόφασης του Νομάρχη Ροδόπης. 

Ο ΝΟΜΑΡΧΗΣ ΡΟΔΟΠΗΣ 
Έχοντας υπόψη: 

1. Την αριθ. 3666/17.3.1989 (ΦΕΚ 237/Δ/25.4.1989) από¬ 
φαση του Νομάρχη Ροδόπης περί «Κηρϋξεως αναγκαστικής απαλλοτρί¬ 
ωσης έκτασης 615 τ.μ. κείμενης στην περιοχή Άγιος Χαράλαμπος 
Μαρώνειας για τις ανάγκες της Πολεμικής Αεροπορίας». 

2. Το κτηματολογικό σχεδιάγραμμα και πίνακα αριθ. 4-81 της Δ/ 
νσης Έργων του ΓΕΑ που μας στάλθηκε με το αριθμ. πρωτ. Φ.550/ 
000/395424/Σχ. 91/21.1.91 έγγραφο του ΓΕΑ, που είναι τροπο- 
ποιητικό του αριθ. 4-45/4.2.1989 με το οποίο διαπιστώθηκε ότι το 
εμβαδόν της προς απαλλοτρίωση έκτασης είναι εσφαλμένο, γιατί το εμ¬ 
βαδόν του νέου κτηματολογικού διαγράμματος (αριθ. 4-81) είναι 
3.844 τ.μ. και όχι 615 τ.μ. που φαίνεται στο προηγούμενο σχεδιά¬ 
γραμμα (αριθ. 4-45). 

3. Το αριθ. (618/26.11.1990 έγγραφο του Δικαστικού Γραφείου 
Κομοτηνής. 

4. Τις διατάξεις του Ν.Δ. 797/71, αποφασίζουμε: 

Διορθώνουμε, στην αριθ. 3666/17.3.1989 (ΦΕΚ 237/Δ/ 

25.4.89) απόφασή μας, την έκταση της αναγκαστικής απαλλοτρίωσης 
για τις ανάγκες της Πολεμικής Αεροπορίας στην περιοχή Αγ. Χαράλα¬ 
μπος Μαρώνειας Ν. Ροδόπης, από 615 τ.μ., στο ορθό 3.844 τ.μ. όπως 
φαίνεται από το κτηματολογικό σχεδιάγραμμα 4-81 της Δ/νσης Έρ¬ 
γων του ΓΕΑ και το οποίο εμβαδομετρήθηκε από την τοπογράφο μηχα¬ 
νικό του ΓΕΑ Αναστ. Δεληχατσίου. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: 1) Κληρονόμοι Γεωργίου Αδαμίδη, 2) Κούνιος Ιωάννης και 
Στ. Σταμούδης και 3) Άγνωστος. 

Κατά τα λοιπά ισχύει η απόφασή μας 3666/17.3.1989. 

Η απόφαση αυτή να δημοσιευθεί στην Εφημερίδα της Κυβέρνήσεως. 

Κομοτηνή, 15 Ιουλίου 1991 . 

Ο Νομάρχης 

ΔΙΟΝΥΣΙΟΣ ΚΑΡΑΧΑΛΙΟΣ 

-♦- 


ΑΝΑΚΟΙΝΩΣΕΙΣ 


(3) 


Ανακοίνωση παρακατάθεσης αποζημίωσης λόγω απαλλοτρίωσης ακι¬ 
νήτου στο Δήμο Χίου. 


Ο ΔΗΜΑΡΧΟΣ ΧΙΟΥ 

Με το 12510/2.7.91 Γραμμάτιο Συστάσεως Παρακαταθήκης του 
Ταμείου Παρακαταθηκών και Δανείων (Γραφείο Παρ/κών Χίου) παρα¬ 
κατατέθηκαν από τον υπόχρεο Δήμου Χίου υπέρ του εικαζόμενου δι¬ 
καιούχου απαλλοτριώσεως, κηρύχθηκε με την 391/1987 απόφαση 
Δημοτικού Συμβουλίου Δήμου Χίου και εγκρίθηκε με την 14499/87 
απόφαση Νομάρχη Χίου και συγκεκριμένα του Χρήστου Μάρκου Ξε- 
νάκη, κατοίκου πόλεως Χίου, το ποσόν των δρχ. 1.273.800, όπως 
προσδιορίστηκε με την 19/46/5/1990 απόφαση Μονομελούς Πρωτο¬ 
δικείου Χίου (Διαδικασία προσωρινού Προσδιορισμού αποζημίωσης από 
αναγκαστική απαλλοτρίωση) που κατέστη και οριστική τιμή μετά την 
159/1991 απόφαση Εφετείου Αιγαίου. Η απαλλοτρίωση αφορά σε 
τμήμα οικοπέδου 13,30 τ.μ. και του κτίσματος που υπάρχει σ’ αυτό 
όγκου 93,30 κμ. που βρίσκεται επί των οδών Αγ. Αποστόλων και Ιερ. 
Γοργία της πόλεως Χίου. 

Χίος, 10 Ιουλίου 1991 
Ο Δήμαρχος 

ΓΙΑΝΝΗΣ ΜΠΟΥΜΠΑΡΗΣ 
-♦- 


Αριθ. 1756 (4) 

Ειδοποίηση για παρακατάθεση αποζημίωσης από αναγκαστική απαλ¬ 
λοτρίωση. 

Η ΝΟΜΑΡΧΗΣ ΑΡΤΑΣ 

1. Σύμφωνα με τις διατάξεις των άρθρων 7 και 8 του Π.Δ. 797/ 
1971 «περί αναγκαστικών απαλλοτριώσεων», πληροφορούμε όλους 
όσους: 


4 

Έχουν ή αξιώνουν δικαιώματα κυριότητας ή άλλα εμπράγματα δι¬ 
καιώματα στα ακίνητα που απαλλοτριώθηκαν με την 1824/13.7.90 
απόφαση Νομάρχη Άρτας (ΦΕΚ 450/28.8.90/τ.Δ') για τις ανάγκες 
του αρδευτικού έργου Μπόιδα - Μαυρής στην Περιοχή Παντάνασσας 
Ν. Άρτας, θέση Γουμένη, για την κατασκευή του Αντλιοστασίου Αο, 
σύμφωνα με το κτηματολογικό διάγραμμα και τον αντίστοιχο κτηματο¬ 
λογικό πίνακα που έχει συντάξει το τμήμα Τ.Μ.Κ. της Περιφερειακής 
Δ/νσης Εγγείων Βελτιώσεων Ηπείρου και έχει θεωρήσει ο Προϊστάμε¬ 
νος του Τμήματος αυτού ως Προϊστάμενος της Προϊσταμένης Αρχής 
στις 2.7.90 Αλέξανδρος Παπαδημητρίου Πολ/κός Μηχ/κός. 

Σχετικά έχει κατατεθεί στο Ταμείο Παρακαταθηκών και Δανείων 
Άρτας και έχει εκδοθεί το 2660/29.5.91 γραμμάτιο συστάσεως πα¬ 
ρακαταθήκης για ποσό 1.616.850 δρχ. σύμφωνα με την προσωρινή 
αποζημίωση που καθόρισε το Μονομελές Πρωτοδικείο Άρτας με την 
16/1991 Απόφασή του. 

Η αποζημίωση αυτή είναι αποδοτέα στους δικαιούχους που θα ανα- 
γνωρισθούν σύμφωνα με αυτά που ορίζει ο Νόμος 797/71. 

Η παρούσα ανακοίνωση να δημοσιευθεί στην Εφημερίδα της Κυβερ- 
νήσεως. 

Ιωάννινα, 17 Ιουλίου 1991 
Η Νομάρχης 

ΑΓΑΘΗ ΛΑΜΠΡΟΥ - ΑΛΕΞΑΝΔΡΟΥ 

■ -♦- 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 17164/635/91 (5) 

Τροποίηση ρυμοτομικού σχεδίου της.Κοινότητας Εκάλης στα Ο.Τ. 8 
και 9Β και καθορισμός χώρου παιδικής χαράς. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1) Τις διατάξεις του από 17.7.1923 Ν.Δ. «περί σχεδίων πόλεων και 
κωμών του Κράτους», όπως τροποποιήθηκε και συμπληρώθηκε μετα¬ 
γενέστερα. 

2) Τις διατάξεις του Ν. 3200/55 «περί διοικητικής αποκεντρώ- 
σεως», όπως τροποποιήθηκαν και συμπληρώθηκαν». 

3) Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκαν με το Ν.Δ. 1018/71 και με την παρ. 3 του άρθρου 34 
του Ν. 1577/85. 

4) Τις διατάξεις του υπ’ αρ. 183/86 Π.Δ. (ΦΕΚ 70Α'). 

5) Τις υπ’ αρ. 54/91 και 67/91 γνωμοδοτήσεις του Κοινοτικού 
Συμβουλίου Εκάλης. 

6) Την από 11.7.91 (πράξη 35 συνεδρία 26η) γνωμοδότηση του 
Συμβουλίου Χωροταξίας Οικισμού και Περιβάλλοντος Ν.Α.Α., αποφα¬ 
σίζουμε: 

Εγκρίνουμε την τροποποίηση του ρυμοτομικού σχεδίου της Κοινότη¬ 
τας Εκάλης για την κατάργηση της δεκαοκτάμετρης πρασιάς που χωρί¬ 
ζει το Ο.Τ. 8 σε δύο τμήματα, την επέκταση του Ο.Τ. 8 κατά επτά μέ¬ 
τρα προς την πλατεία Αριάδνης με ταυτόχρονη επιβολή πρασιάς επτά 
μέτρων στο εν λόγω Ο.Τ. επί της πλατείας, τον καθορισμό περιγράμμα¬ 
τος της πλατείας (με αρ. Ο.Τ. 5Α), τον προσδιορισμό της χρήσης της ως 
παιδικής χαράς και τον διαχωρισμό της από το Ο.Τ. 8 με πεζόδρομο 
πλάτους τεσσάρων μέτρων, την κατάργηση της λωρίδας εμπορικών 
χρήσεων στο Ο.Τ. 9Β και της εφαπτομένης σε αυτήν δεκατετράμετρης 
πρασιάς και επιβολής πρασιάς επτά μέτρων στο εν λόγω Ο.Τ. επί της 
πλατείας και της οδού Γαζίας, όπως απεικονίζεται στο σχεδιάγραμμα 
που συνοδεύει την παρούσα απόφαση. 

Η απόφαση αυτή και το συνημμένο σχεδιάγραμμα να δημοσιευθούν 
στην Εφημερίδα της Κυβερνήσεως. 

Αγ. Παρασκευή, 19 Ιουλίου 1991 

Ο Νομάρχης 
Ε. ΧΑΡΑΛΑΜΠΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 13959/507/91 (6) 

Τροποίηση ρυμοτομικού σχεδίου Πόρτο Ράφτη στ<* Ο.Τ. 8. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: . 

1) Τις διατάξεις του από 17.7.1923 Ν.Δ. «περί σχεδίων πόλεων και 
κωμών του Κράτους», όπως τροποποιήθηκε και συμπληρώθηκε μετα¬ 
γενέστερα. 

2) Τις διατάξεις του Ν. 3200/55 «περί διοικητικής αποκεντρώ- 

σεως», όπως τροποποιήθηκαν και συμπληρώθηκαν μεταγενέστερα με 
το Ν.Δ. 532/70. " 

3) Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκαν με το Ν.Δ. 1018/71. 

4) Τις διατάξεις του Π.Δ. 183/86 Π.Δ. ΦΕΚ 70Α/86 περί εγκρί- 

σεως τροποποιήσεων, σχεδίων πόλεων. , 


5) Την αρ. 81/91 και 118/91 αποφάσεις του Δημοτικού Συμβου¬ 
λίου. 

6. Τα πρακτικά 39 της Συνεδρίας 26 του ΣΧΟΠ της 11.7.91, απο¬ 
φασίζουμε: 

Εγκρίνουμε την τροποποίηση του ρυμοτομικού σχεδίου Πόρτο Ράφτη 
Αττικής στο Ο.Τ. 8 με αποχαρακτηρισμό τμήματος με τα στοιχεία 
ΓΔΕΖ5 από χώρο για (ανέγερση I. Ναού σε οικοδομήσιμο χώρο. Επι¬ 
βολή δε πεζοδρόμου πλάτους 2,00 μ. στο χώρο της εκκλησίας όπως 
απεικονίζεται στα συνημμένα τοπογραφικά διαγράμματα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγ. Παρασκευή, 19 Ιουλίου 1991 

Ο Νομάρχης 
Ε. ΧΑΡΑΛΑΜΠΙΔΗΣ 

Αριθ. οικ. 98 ΕΠΑ (7) 

Καθορισμός χρήσης παραχωρούμενης κοινοτικής έκτασης εντός ορίων 
και εκτός εγκεκριμένου ρυμοτομικού σχεδίου του οικισμού ΚΟΠΑ¬ 
ΝΟΣ του Ν. Ημαθίας, για την ανέγερση Παιδικού Σταθμού. 

Η ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

1. Τις διατάξεις του Ν. 1512/85 (ΦΕΚ 4Α/85) «Τροποποίηση και 
συμπλήρωση πολεοδομικών διατάξεων» και ειδικότερα το άρθρο 3 παρ. 
1 αυτού. 

2. Την αριθμ. 121/1990 απόφαση του Κοινοτικού Συμβουλίου Κο- 
πανού. 

3. Την από 11.7.1991 γνωμοδότηση του Συμβουλίου ΧΟΠ του Νο¬ 
μού Ημαθίας, όπως αυτή διατυπώνεται στο (6ο) έκτο πρακτικό του, 
πράξη (2η) δεύτερη, αποφασίζουμε: 


Χαρακτηρίζουμε την υπό στοιχεία Α', Β’, Γ', Δ', Α' κοινοτική έκταση, 
εμβαδού 2127,40 τ.μ. που αποτελεί τμήμα του αρ. 160 τεμαχίου του 
αγροκτήματος «ΚΟΠΑΝΟΣ» του Ν. Ημαθίας, όπως αυτή εμφανίζεται 
στο υπό κλίμακα 1:1000 συνημμένο τοπογραφικό διάγραμμα που συ¬ 
ντάχθηκε από τη Δ.Τ.Τ.Ν. Ημαθίας, που συνοδεύει την παρούσα και 
αποτελεί αναπόσπαστο τμήμα της σαν χώρο για την ανέγερση Παιδικού 
Σταθμού. 

Η ισχύς της παρούσας αρχίζει από τη δημοσίευσή της στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Βέροια, 12 Ιουλίου 1991 
Η Νομάρχης 

Αριθ. ΑΠ/ΠΜ/12607/539 (8) Συμβουλίου Άνω Σταυρού. 


I ροποποιηση του ρυμοτομικού σχεδίου Κοινότητας Άνω Σταυρού στο 
Ο.Τ. 301, 302 και 303. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του Ν. Δ/τος της 17.7.1923 «περί σχεδίων πόλεων 
κ.λπ.», όπως τροποποιήθηκαν και συμπληρώθηκαν και ειδικότερα τα 
άρθρα 3 και 70. 

2. Τις διατάξεις του Α.Ν. 314/1968 (ΦΕΚ 47/Α), όπως συμπλη¬ 
ρώθηκαν με το αρ. 1018/71 Ν. Δ/γμα (ΦΕΚ 220/Α) και με την παρ. 

3 του άρθρου 34 του Ν. 1577/85 (ΦΕΚ 210/Α. 

3. Τις διατάξεις του αρ. 183/86 Π. Δ/τος (ΦΕΚ 70/Α) και ειδικό¬ 
τερα το άρθρο 1. 

4. Γις αρ. 23/29.6.89 και 10/6.2.1991 αποφάσεις του Κοινοτικού 


5. Την αρ. 339/23.4.1991 πράξη του Συμβουλίου Χ.Ο.Π. Ν. Θεσ/ 
νίκης, αποφασίζουμε: 

Εγκρίνεται η τροποποίηση του ρυμοτομικού σχεδίου Κοινότητας 
Άνω Σταυρού με την μετατόπιση των πεζοδρόμων των Ο.Τ. 301, 302 
και 303 όπως φαίνεται στο σχετικό χρωματισμένο πρωτότυπο διά¬ 
γραμμα σε κλίμακα 1:1000, που θεωρήθηκε από τη Διευθύντρια της Δ/ 
νσης Πολεοδομίας Θεσ/νίκης και συνοδεύει την απόφαση αυτή. 

Η απόφαση αυτή να δημοσιευθεί στην Εφημερίδα της Κυβερνήσεως 
μαζί με το διάγραμμα και η ισχύς της αρχίζει μετά τη δημοσίευσή της. 

Θεσσαλονίκη, 16 Μαΐου 1991 

Με εντολή Νομάρχη 
Ν. ΠΑΡΙΤΣΗΣ 

1-983 


Αριθ. ΑΠ/ΠΜ/19545/822/91 (9) 

Έγκριση τοπικού ρυμοτομικού σχεδίου με τον χαρακτηρισμό χώρου 
Δημοτικού Σχολείου στη Νεοχωρούδα Θεσ/κης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του Ν. Δ/τος της 17 Ιουλίου 1923, όπως μεταγενέ¬ 
στερα τροποποιήθηκαν και συμπληρώθηκαν και ειδικότερα τα άρθρα 3 
και 70. 

2. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το υπ’ αρ. 1018/71 Ν. Δ/γμα (ΦΕΚ 
220/Α) και με την παρ. 3 του άρθρου 34 του Ν. 1577/85 (ΦΕΚ 
210/Α. 

3. Τις διατάξεις του υπ’ αρ. 183/1986 II. Δ/τος (ΦΕΚ 70/Α) και 
ειδικότερα το άρθρο 1 (παρ. 1). 

4. Το άρθρο 4 του Ν. 622/ΦΕΚ 171Α/20.6.77 και την παρά¬ 
γραφο 3 της εγκυκλίου 4/9.1.78 «περί αρμοδιότητας Νομαρχών για 
καθορισμό θέσεων προς ανέγερση σχολικών κτιρίων». 

5. Τις διατάξεις του Π.Δ. της 24-4/3.5.1985 (ΦΕΚ 181 Δ) περί 
τρόπου καθορισμού ορίων οικισμών της Χώρας μέχρι 2.000 κατοίκους, 
κατηγορίες αυτών και καθορισμός όρων και περιορισμών δόμησής τους. 

6. Την υπ’ αρ. 5032/14.12.87 (ΦΕΚ 32/Δ/80) με την οποία κα¬ 


θορίστηκαν τα όρια κ.λπ. οικισμού Νεοχωρούδας. 

7. Την υπ’ αρ. 28/1991 απόφαση του Κοινοτικού Συμβουλίου Νεο¬ 
χωρούδας. 

8. Την υπ’ αρ. 456/4.6.1991 γνωμοδότηση του ΣΧΟΠ Ν. Θεσ/ 
νίκης (24 Συνεδρία), αποφασίζουμε: 

Άρθρο 1 

1. Εγκρίνεται το τοπικό ρυμοτομικό σχέδιο Κοινότητας Νεοχωρού¬ 
δας, με τον καθορισμό χώρου Δημοτικού Σχολείου, όπως ο χώρος αυ¬ 
τός με στοιχεία Α-Β-Γ-Δ-Ε-Ζ-Η-Θ-Ι-Α φαίνεται στο 
τοπογραφικό διάγραμμα 1:200 που θεωρήθηκε από τον Δ/ντή Πολεο¬ 
δομίας και που συνοπτικό αντίτυπό του συνοδεύει την απόφαση αυτή. 

Άρθρο 2 

1. Η παρούσα απόφαση να δημοσιευθεί στην Εφημερίδα της Κυβερ- 
νήσεως (άρθρο 1 του Ν.Δ. 1018/71). 

Η ισχύς της, αρχίζει από την δημοσίευσή της στην Εφημερίδα της 
Κυβερνήσεως. 

Θεσσαλονίκη, 14 Ιουνίου 1991 

Με εντολή Νομάρχη 
Ν. ΠΑΡΙΤΣΗΣ 
















